ຄິວບາ ພິມເຜີຍແຜ່ ຮູບພາບໃໝ່ ຂອງອະດີດ ປ. Fidel Castro 
ຄິວບາ ພິມເຜີຍແຜ່ຮູບພາບໃໝ່ ຂອງອະດີດ ປ. Fidel Castro ທີ່ກຳລັງສົນທະນາກັບ ທ້າວ Perdomo ປະທານສະຫະພັນ ນັກສຶກສາ ມະຫາວິທະຍາໄລຄິວບາ.
ຄິວບາໄດ້ພິມເຜີຍແຜ່ຮູບພາບອັນທຳອິດຂອງອະດີດປະທາ ນາທິບໍດີ Fidel Castro ນັບແຕ່ເດືອນສິງຫາປີກາຍນີ້ມາ ທ່າມກາງທີ່ມີຂ່າວລືວ່າ ສຸຂະພາບຂອງທ່ານໄດ້ຊຸດໂຊມລົງ ບັນດາຮູບພາບທີ່ພິມເຜີຍແຜ່ໃນວັນຈັນວານນີ້ ຢູ່ໃນໜັງສືພິມ Granma ຂອງພັກຄອມມິວນິສ ໄດ້ສະແດງໃຫ້ເຫັນວ່າ ທ່ານ Castro ອາຍຸ 88 ປີ ກຳລັງສົນທະນາກັບຜູ້ນຳນັກສຶກສາ ຢູ່ທີ່ ເຮືອນຂອງທ່ານ ຊຶ່ງໝັງສືພິມກ່າວວ່າ ໄດ້ຖ່າຍພາບໃນເດືອນ ແລ້ວນີ້ ນັກຊ່ຽວຊານດ້ານສາສະໜາຂອງບຣາຊິນຄົນນຶ່ງທີ່ ໄດ້ພົບກັບທ່ານ Castro ໃນເດືອນແລ້ວນີ້ ກ່າວວ່າ ທ່ານພົບ ເຫັນອະດີດຜູ້ນຳ ຄິວບາທ່ານນີ້ຈ່ອຍຜອມ ແຕ່ມີສຸຂະພາບດີ ແລະຍັງສະຫລາດຫລັກແຫລມ ທ່ານ Fidel Castro ໄດ້ມອບອຳນາດ ໃນປີ 2006 ໃຫ້ແກ່ນ້ອງຊາຍ ຄືທ່ານ Raul ເນື່ອງ ຈາກສຸຂະພາບບໍ່ແຂງແຮງ ແລະບໍ່ຄ່ອຍໄດ້ປາກົດໂຕຕໍ່ທີ່ສາທາລະ ນະຢ່າງສະໝຳ່ສະເໝີ ແລະບໍ່ຄ່ອຍໄດ້ອອກຂ່າວຄາວໃດໆ ໃນໄລຍະຫລາຍປີທີ່ຜ່ານມານີ້ ການປາກົດໂຕຕໍ່ທີ່ ສາທາລະນະເທື່ອຫລັງສຸດຂອງທ່ານໄດ້ມີຂື້ນກວ່າ ນຶ່ງປີຜ່ານມາແລ້ວ ທ່ານ Castro ຜູ້ເປັນອ້າຍໃຫຍ່ ເມື່ອໄວໆມານີ້ ໄດ້ກ່າວອອກມາຈາກຄວາມມິດງຽບເປັນ ເວລາດົນນານ ໃນການປະກາດຄັ້ງປະຫວັດສາດເມື່ອເດືອນທັນວາ ທີ່ຜ່ານມາ ໂດຍນ້ອງ ຊາຍຂອງທ່ານ ແລະປະທານາທິບໍດີີ ສະຫະລັດ ທ່ານ Barack Obama ວ່າ Havana ແລະ Washington ຈະຍຸດຕິການເປັນປໍ ລະປັກແບບສົງຄາມເປັນທີ່ມີມາເປັນເວລາ 50 ປີີກວ່າໆ ແລະຟື້ນຟູຄວາມສຳ ພັນທາງການທູດຄືນໃໝ່ ທ່ານ Fidel Castro ກ່າວວ່າ ທ່ານບໍ່ໄດ້ຄັດຄ້ານຕໍ່ຄວາມກ້າວໜ້າທາງການ ທູດຫວ່າງ ມໍ່ໆມານີ້ແຕ່ຢ່າງໃດເລີຍ